સરદારનગરમાં દારૂનાં જાહેરમાં સ્ટેન્ડ ચાલે છે તેવી અનેક ફરિયાદો સ્થાનિકોએ પોલીસ કમિશનરથી લઇને ગાંધીનગર સુધી કરી હતી, જેના પગલે છેલ્લા બે દિવસમાં અલગ અલગ દરોડા પાડીને પોલીસે દારૂની ૧ર૭૦ બોટલ કબજે કરી હતી. દારૂના અડ્ડા પર પોલીસની બે એજન્સીઓએ દરાડો પાડતાં સરદારનગર પોલીસ ઊંઘતી ઝડપાઇ હતી. આ મામલે સેક્ટર-રના જેસીપી ડી.બી.વાઘેલાએ જણાવ્યું હતું કે સરદારનગરમાં મળેલા દારૂના મામલે પોલીસ ઇન્સ્પેક્ટર એચ.બી. ઝાલા વિરુદ્ધમાં ડિપાર્ટમેન્ટલ ઇન્કવાયરી શરૂ કરવામાં આવી છે.